钦定古今图书集成/理学汇编/文学典/第061卷 > 翁宏〈林楚才〉
## 钦定古今图书集成/理学汇编/文学典/第061卷 > 翁宏〈林楚才〉

按《广西通志》：“宏字大举，桂岭人。常寓居韶、贺间，不仕
进。能诗。《送人下峡》云：‘万木残秋里，孤舟半夜猿’。”《南越
行》云：“因寻买珠客，误入射猿家。”《细雨》云：“何处残春夜，
和花落古宫。”《途中逢友人》云：“‘孤舟半夜雨，上国十年
心’。开宝中，衡山处士廖融南游，宏赠以诗云：‘孤吟牛
渚月，老忆洞庭山’。融以诗谢宏云：‘积思游沧海，冥搜
入洞天。神珠迷罔象，瑞玉匪雕镌’。”其互相推重如此。
又有林楚才，富川人，亦以诗名。